smcproject/ml-wiki-sentences huggingface dataset:
2021 മാർച്ചിൽ അദ്ദേഹത്തിന് ലഭിച്ച മെറിറ്റഡ് ആർട്ടിസ്റ്റ് ഓഫ് ഉക്രെയ്‌നാണ് അത്തരത്തിലുള്ള ഒരു അവാർഡ്.
ഉക്രെയ്ൻ രാജ്യത്തിന് വേണ്ടി സിനിമയിലും കലയിലും ശ്രദ്ധേയമായ സംഭാവനകൾ നൽകുകയും ശ്രദ്ധേയമായ വിജയം നേടുകയും ചെയ്യുന്നവർക്കാണ് ഈ സംസ്ഥാന ഓണററി ഡെക്കറേഷൻ നൽകുന്നത്.
1992-ൽ ഉസ്ഹോറോഡിലാണ് അന്റോണിയോ ജനിച്ചത്.
2011-2015-ൽ അദ്ദേഹം കാർപെൻകോ-കാരി കൈവ് നാഷണൽ യൂണിവേഴ്സിറ്റിയിൽ പഠിക്കുകയും സംവിധാനത്തിൽ ബിരുദം നേടുകയും ചെയ്തു (വ്ലാഡിമിർ ഒസെലെഡ്‌ചിക്കിനൊപ്പം പഠിക്കുന്നു).
2014-ൽ പുറത്തിറങ്ങിയ അന്റോണിയോ ലൂക്കിക്കിന്റെ ആദ്യ ചിത്രമായ "ഫിഷ് ഓഫ് ലേക്ക് ബൈക്കൽ" പാരീസിലെ സിനി റെയിൽ ഇന്റർനാഷണൽ ഫിലിം ഫെസ്റ്റിവലിൽ "മികച്ച ഡോക്യുമെന്ററി അവാർഡ്" നേടി.
അദ്ദേഹത്തിന്റെ ഗ്രാജ്വേഷൻ ചിത്രമായ ഇറ്റ് വാസ് ഷവറിംഗ് ഇൻ മാഞ്ചസ്റ്ററിന് 2016-ലെ ഒഡേസ ഇന്റർനാഷണൽ ഫിലിം ഫെസ്റ്റിവലിൽ മികച്ച ഷോർട്ട് ഫിലിം ആയി തിരഞ്ഞെടുക്കപ്പെട്ടു.
2019-ൽ, അദ്ദേഹത്തിന്റെ ആദ്യ മുഴുനീള ഫീച്ചർ ഫിലിം " എന്റെ ചിന്തകൾ നിശബ്ദമാണ് " പുറത്തിറങ്ങി.
അന്റോണിയോ സ്കാർപ
അന്റോണിയോ സ്കാർപ (9 മെയ് 1752 - 31 ഒക്ടോബർ 1832) ഒരു ഇറ്റാലിയൻ ശരീരശാസ്ത്രജ്ഞനും പ്രൊഫസറുമായിരുന്നു.
ഇറ്റലിയിലെ വെനെറ്റോ മേഖലയിൽ, മൊട്ട ഡി ലിവെൻസ പട്ടണത്തിന്റെ ഭാഗമായ ലോറെൻസാഗയിലെ ഫ്രാസിയോൺ എന്ന കുഗ്രാമത്തിലെ ഒരു ദരിദ്ര കുടുംബത്തിലാണ് സ്കാർപ ജനിച്ചത്.
പൌരോഹിത്യ ശാഖയിലെ അംഗമായിരുന്ന അദ്ദേഹത്തിന്റെ ഒരു അമ്മാവൻ പദുവ സർവകലാശാലയിലെ പ്രവേശന പരീക്ഷയിൽ അദ്ദേഹം വിജയം നേടിയ 15 വയസ്സ് പ്രായം വരെ സ്കാർപയ്ക്ക് നിർദ്ദേശം നൽകിയിരുന്നു.
ജിയോവന്നി ബാറ്റിസ്റ്റ മോർഗാഗ്നിയുടെയും മാർക്ക് അന്റോണിയോ കാൽഡാനിയുടെയും ശിഷ്യനായിരുന്നു അദ്ദേഹം.
ജിയോവന്നി ബാറ്റിസ്റ്റ മോർഗാഗ്നിയുടെ കീഴിൽ 1770 മെയ് 19 ന് അദ്ദേഹം വൈദ്യശാസ്ത്രത്തിൽ ബരുദമെടുക്കുകയും 1772 ൽ മൊഡെന സർവകലാശാലയിൽ പ്രൊഫസറായിത്തീരുകയും ചെയ്തു.
കുറച്ചുകാലം അദ്ദേഹം യാത്രയിൽ കമ്പം കണ്ടെത്തിയ അദ്ദേഹം ഹോളണ്ട് , ഫ്രാൻസ് , ഇംഗ്ലണ്ട് തുടങ്ങിയ രാജ്യങ്ങൾ സന്ദർശിച്ചു.
ഇറ്റലിയിലേക്ക് മടങ്ങിയെത്തിയ അദ്ദേഹം ജോസഫ് രണ്ടാമൻ ചക്രവർത്തിയുടെ ശക്തമായ ശുപാർശ പ്രകാരം 1783-ൽ പവിയ സർവകലാശാലയിൽ അനാട്ടമി പ്രൊഫസറായി നിയമിതനായി.
തന്റെ വിദ്യാർത്ഥി സാന്റോ ഫട്ടോറിയെ ഈ സ്ഥാനത്തിരിക്കാൻ അനുവദിച്ചുകൊണ്ട് 1804 ൽ അദ്ദേഹം സ്ഥാനമൊഴിഞ്ഞു.
നാഡീ കേന്ദ്രങ്ങളിലെ വീക്കം, കേൾവി, ഗന്ധം എന്നിവയുമായി ബന്ധപ്പെട്ട അവയവങ്ങളുടെ ഘടന, ശരീരഘടന, ശരീരശാസ്ത്രം എന്നിവയടങ്ങിയ മറ്റ് വിഷയങ്ങളെക്കുറിച്ച് ചില സൂക്ഷ്മ നിരീക്ഷണങ്ങളുടെ രചയിതാവ് എന്ന കാരണത്താൽ 1791 മെയ് മാസത്തിൽ റോയൽ സൊസൈറ്റിയുടെ ഫെലോ ആയി തിരഞ്ഞെടുക്കപ്പെട്ടു.
1805 ൽ നെപ്പോളിയൻ ഇറ്റലിയിലെ രാജാവായ സമയത്ത് പവിയ യൂണിവേഴ്സിറ്റി സന്ദർശിക്കാൻ തീരുമാനിക്കുകയും അവിടെ ഡോ. സ്കാർപ എവിടെയാണെന്ന് അന്വേഷിക്കുകയും ചെയ്തു.
രാഷ്ട്രീയപരമായ അഭിപ്രായ വ്യത്യാസങ്ങളും രതിജ്ഞാവാചകം ചൊല്ലാൻ വിസമ്മതിനാലും ഈ ഡോക്ടർ പിരിച്ചുവിടപ്പെട്ടതായി അദ്ദേഹത്തെ അറിയിച്ചിതിനേത്തുടർന്ന് ഡോ. സ്കാർപയെ ചെയർ സ്ഥാനത്തേക്ക് പുനഃസ്ഥാപിച്ചു.
1821 ൽ റോയൽ സ്വീഡിഷ് അക്കാദമി ഓഫ് സയൻസസിന്റെ വിദേശ അംഗമായി അദ്ദേഹം തിരഞ്ഞെടുക്കപ്പെട്ടു.
ജീവിതകാലത്ത് സമ്പന്നനായിത്തീർന്ന അദ്ദേഹം വിലയേറിയ ചിത്രങ്ങളുടെ ഒരു ശേഖരം സമ്പാദിച്ചതോടൊപ്പം സമ്പന്നമായ ഒരു ജീവിതരീതിയിൽ അവലംബിക്കുകയും ചെയ്തിരുന്നു.
ഡോ. സ്കാർപ വ്യാപകമായി ബഹുമാനിക്കപ്പെടുന്ന നിരവധി വൈദ്യഗ്രന്ഥങ്ങൾ പ്രസിദ്ധീകരിച്ചു.
അൽബെന ഡെൻകോവ ഇംഗ്ലീഷ് വിലാസം https://ml.wikipedia.org/wiki/Albena_Denkova
പ്രമുഖ ബൾഗേറിയൻ ഐസ് നർത്തകിയാണ് അൽബെന ഡെൻകോവ (English: Albena Petrova Denkova ( ബൾഗേറിയൻ : Албена Петрова Денкова )
പ്രതിശ്രുത വരനും പങ്കാളിയുമായ മാക്‌സിം സ്റ്റാവിസ്‌കിയുമായി ചേർന്ന് രണ്ടു തവണ 2006ലും 2007ലും ലോക ചാംപ്യനായി.
2003ലും 2004ലും യൂറോപ്പ്യൻ ഫിഗർ സ്‌കേറ്റിങ് ചാംപ്യൻഷിപ്പിൽ വെള്ളി മെഡലും നേടിയിട്ടുണ്ട്.
2006ൽ ഗ്രാൻഡ് പ്രിക്‌സ് ഫൈനൽ ചാംപ്യനായിരുന്നു.
വേൾഡ് ഫിഗർ സ്‌കാറ്റിങ് ചാംപ്യൻഷിപ്പിൽ മെഡൽ നേടുന്ന ആദ്യ ബൾഗേറിയക്കാരാണ് അൽബെന ഡെൻകോവയും സ്റ്റാവിസ്‌കിയും.
നാലാം വയസ്സിൽ ജിംനാസ്റ്റിക്‌സിലൂടെയാണ് ഡെൻകോവ കായിക ജീവിതം ആരംഭിക്കുന്നത്.
പിന്നീട് എട്ടാം വയസ്സിലോ ഒമ്പതിലോയാണ് ഹിമപാളികളിലെ തെന്നിയോട്ടക്കളിയിലേക്ക് തിരിയുന്നത്.
അൽബെന ബക്രറ്റ്‌ചെവ ഇംഗ്ലീഷ് വിലാസം https://ml.wikipedia.org/wiki/Albena_Bakratcheva അൽബെന ബക്രറ്റ്‌ചെവ, 2014
പ്രമുഖ ബൾഗേറിയൻ എഴുത്തുകാരിയാണ് അൽബെന ബക്രറ്റ്‌ചെവ English : Albena Bakratcheva ( ബൾഗേറിയൻ : Албена Бакрачева ).
സോഫിയയിലെ ന്യൂബൾഗേറിയൻ സർവ്വകലാശാലയിലെ ഡിപ്പാർട്‌മെന്റ് ഓഫ് ഫോറീൻ ലാംഗ്വാജ്‌സ് ആൻഡ് ലിറ്ററേച്ചർസിലെ അമേരിക്കൻ സ്റ്റഡീസിൽ പ്രഫസറായി സേവനം അനുഷ്ടിക്കുന്നു.
1961 ജൂലൈ മൂന്നിന് ബൾഗേറിയയിലെ സോഫിയയിൽ ജനിച്ചു.
1984ൽ സോഫിയ സർവ്വകലാശാലയിൽ നിന്ന് ഇംഗ്ലീഷ് സാഹിത്യത്തിലും ബൾഗേറിയൻ സാഹിത്യത്തിലും മാസ്റ്റർ ബിരുദം നേടി.
അൽബെന സ്റ്റാമ്പോലോവ ഇംഗ്ലീഷ് വിലാസം https://ml.wikipedia.org/wiki/Albena_Stambolova
ബൾഗേറിയൻ നോവലിസ്റ്റും കോളമിസ്റ്റും(വർത്തമാനപത്രത്തിൽ പംക്തിയെഴുതുന്നയാൾ) മനശാസ്ത്രജ്ഞയുമാണ് അൽബെന സ്റ്റാമ്പോലോവ (English: Albena Stambolova ( Bulgarian : Албена Стамболова).
എവരിതിങ് ഹാപ്പൻസ് അസ് ഇറ്റ് ഡസ് എന്ന നോവൽ പുറത്തിറങ്ങിയതോടെയാണ് അൽബെന പ്രശസ്തയായത്.
1957ൽ ബൾഗേറിയയിലെ സോഫിയയിൽ ജനിച്ചു.
സോഫിയ സർവ്വകലാശാലയിൽ നിന്ന് ഫ്രഞ്ച് ഭാഷയിൽ ബിരുദം നേടി.
1990കളിൽ പാരിസിൽ താമസമാക്കി.
പാരിസ് ഡിഡെറോട് സർവ്വകലാശാലയിൽ നിന്ന് മനശാസ്ത്രത്തിൽ ബിരുദം നേടി.
, ഡൗഫിൻ സർവ്വകലാശാല, പാരിസ് സർവ്വകലാശാലയായ ന്യൂ സർബോണെ സർവ്വകലാശാല എന്നിവകളിലും പഠനം നടത്തി.
ഇപ്പോൾ ബൾഗേറിയയിൽ മനോരോഗചികിത്സകയായി പ്രവർത്തിക്കുന്നു.
അൽബെനയുടെ 2002ൽ പുറത്തിറങ്ങിയ Това е както става ( Everything Happens as it Does ) നോവൽ നിരൂപകരുടെ ഊഷ്മളമായ പ്രശംസയ്ക്ക്പാത്രമായി 2003ൽ പുറത്തിറങ്ങിയ ഹിപ് ഹോപ് സ്റ്റാർസ്, 2007ൽ  പ്രസിദ്ധീകരിച്ച An Adventure to Pass the Time എന്നിവയും ഏറെ ചർച്ചചെയ്യപ്പെട്ടു.
കൃതികൾ ഗദ്യരചനകൾ 1995: Многоточия (Ellipses), lyrical prose 2002: Това е както става , novel, 2002, translated as Everything Happens as it Does (2013) 2003: Хоп-хоп звездите , (Hip-Hop Stars), novel 2007: Авантюра, за да мине времето , (Adventure to Pass the Time), novel ഏകവിഷയക പ്രബന്ധം 1994: Боледуване в смъртта - психоаналитичен прочит на Маргарит Дюрас , (Illness in Death - a psychoanalytical analysis of Marguerite Duras) വിവർത്തനം Tzvetan Todorov , The Poetry of Prose, National Culture, 1985 Claude Lévi-Strauss , The Savage Mind, EA 2002 Julia Kristeva , Murder in Byzantium, 2005 അവലംബം
അൽബേനിയയിലെ സ്ത്രീകൾ സമൂഹത്തിൽ സ്ത്രീയ്ക്കുള്ള സ്ഥാനം Society Women's history ( legal rights ) Woman Female entrepreneur Gender representation on corporate boards of directors Business Economic development Explorers and travelers Education Feminism Womyn Government Conservatives in the US heads of government heads of state Queen regnant List Health Journalism and the media Law Law enforcement Military Mother Nobel Prize laureates Piracy Positions of power Reproductive rights Venture capital Violence and abuse Voting rights Workforce Science Technology Computing Engineering Geology Medicine dentistry in the United States Organizations Science Science, technology, engineering and mathematics Space Telegraphy Arts Humanities Architecture Arts Art history field Dance Film industry "Chick flicks" Films about women Film directors, cinematographers and screenwriters Fine arts Literature Science fiction Philosophy Feminist philosophy Photography Music Jazz Punk rock In Shakespeare's works Religion Bahá'í Faith Bible Buddhism Christianity Catholicism Mormonism Opus Dei Hinduism Islam Judaism Sikhism Popular culture Comics Portrayal in American comics Film industry Music Fictional pirates Speculative fiction Video games Gender representation in video games Sports Baseball Football/soccer Rodeo Sports Tennis By country Afghanistan Albania Algeria Angola Argentina Armenia Australia Azerbaijan Bahrain Bangladesh Belgium Benin Bhutan Bolivia Bosnia Brazil Brunei Burma Cambodia Chad Chile China Colombia Comoros Croatia Cuba Cyprus ( North ) Denmark DR Congo Dominican Republic Ecuador Egypt El Salvador East Timor Ethiopia FS Micronesia Fiji Finland France Georgia Germany Ghana Greece Guatemala Guyana Haiti Honduras Italy India Indonesia Iran Iraq Israel Ivory Coast Japan Jordan Kazakhstan Kenya Kiribati Kuwait Kyrgyzstan Laos Lebanon Libya Madagascar Malaysia Maldives Mali Marshall Islands Mauritania Mauritius Mexico Mongolia Morocco Nepal New Zealand Niger Nigeria North Korea Oman Pakistan Palau Panama Paraguay Peru Philippines Portugal Qatar Russia Saudi Arabia Senegal Seychelles Sierra Leone Singapore Spain Somalia South Africa South Korea South Sudan Sudan Suriname Sri Lanka Sweden Syria Tajikistan Thailand Tonga Tunisia Turkey Turkmenistan Tuvalu Trinidad and Tobago Uganda Ukraine United Arab Emirates United States Uruguay Uzbekistan Vanuatu Venezuela Vietnam Yemen ക സ തി
അൽബേനിയായിലെ സ്ത്രീകൾ അൽബേനിയായിൽ താമസിക്കുന്നതോ അൽബേനിയയിൽ നിന്നുള്ളള്ളതോ ആയ യൂറോപ്യൻ സ്ത്രീകൾ ആകുന്നു.
1990ലാണ് ആദ്യത്തെ അൽബേനിയൻ വനിതാപ്രസ്ഥാനം രൂപീകരിക്കപ്പെട്ടത്.
അൽബേനിയയിലെ ഉത്തര ഘെഗ് പ്രദേശത്തെ സ്ത്രീകൾ യാഥാസ്ഥിതികമായ പുരുഷകേന്ദ്രീകൃത പാരമ്പര്യസമൂഹത്തിലാണ് ജീവിച്ചിരുന്നത്.
അത്തരം യാഥാസ്ഥിതികസമൂഹത്തിൽ സ്ത്രീകളെ താഴ്ന്നനിലയിലാണ് കണക്കാക്കിയിരുന്നത്.
അവർ ആണ്മേൽക്കോയ്മയിലാണ് വിശ്വസിച്ചിരുന്നത്.
ഘെക്ക് ഗോത്രത്തിൽ അൽബേനിയൻ സംസ്കാരം എന്നത് സ്ത്രീകളെ സംബന്ധിച്ച് 500 വർഷം പഴക്കമുള്ള അവരുടെ ലെക്കെ ദുക്കഗ്‌ജിനി കാനൂൺ (Kanun of Lekë Dukagjini) എന്ന നിയമത്തിൽ സ്ത്രീയുടെ പ്രധാന പങ്ക് കുട്ടികളെയും കുടുംബത്തെയും നോക്കുക എന്നതിൽ കേന്ദ്രീകരിക്കുന്നു.
ചരിത്രം അൽബേനിയൻ രാഷ്ട്രീയത്തിൽ സ്ത്രീകളുടെ അവകാശങ്ങൾ വിവാഹം, സന്താനോത്പാദനം, കുടുംബജീവിതം തൊഴിൽ വിദ്യാഭ്യാസം സ്ത്രീകൾക്കെതിരായ അക്രമം ഇതും കാണൂ Union of Albanian Women അവലംബം
അൽബേനിയയിലെ വിദ്യാഭ്യാസം University of Tirana Albanian College of Durrës
അൽബേനിയയിലെ വിദ്യാഭ്യാസം കൂടുതലും പൊതു ഉടമസ്ഥതയിലുള്ളതാണ്.
ഇതിനു പ്രാഥമികം ദ്വിതീയം തൃതീയം എന്നിങ്ങനെ മൂന്നുതലങ്ങളുണ്ട് .
സെപ്റ്റംബറിലൊ ഒക്ടോബറിലോ അദ്ധ്യനവർഷം തുടങ്ങുകയും ജൂണിലോ ജൂലയിലോ അവസാനിക്കുന്നു.
അൽബേനിയൻ ഭാഷയാണ് എല്ലാ സ്കൂളുകളിലെയും പഠനമാദ്ധ്യമം.
മൂന്നു തലത്തിലുള്ള വിദ്യാഭ്യാസമാണിവിടുള്ളത്.
പ്രാഥമികവും ദ്വിതീയവും തൃദിയവുമായ വിദ്യാഭ്യാസസമ്പ്രദായമാണുള്ളത്.
രാജ്യത്തുമുഴുവനായി 5000 സ്കൂളുകൾ ആണുള്ളത്.
കമ്യൂണിസ്റ്റ് കാലഘട്ടത്തിനു മുമ്പുള്ള വിദ്യാഭ്യാസം Language Schools Regions Greek 360
(23.000 students) mostly in the country's south,
where Greek communities were concentrated (Northern Epirus) Romanian 28 Korca region Serbian 3 Shkodra region കമ്യൂണിസ്റ്റ് കാലഘട്ടത്തിലുള്ള വിദ്യാഭ്യാസം സമകാലീന വിദ്യാഭ്യാസം വിദ്യാഭ്യാസ സംവിധാനം Preschool education ( çerdhe or kopësht ): 1–4 years Primary education ( 9-vjeçare ): 9 years (8 years prior to 2008) Secondary education : Regular ( e mesme or gjimnaz ): 3 years Vocational or Technical ( teknike ): 2–5 years Tertiary education: Bachelor and master's degrees (of 3 years and 1.5–2 years respectively Quaternary education ( doktoratë ): 3 years ഇതും കാണൂ List of schools in Albania List of universities in Albania Beslidhja Skaut Albania University of Tirana Projekti rinor qytetar അവലംബം
അൽബെൻഡസോൾ
അൽബെൻഡസോൾ(Albendazole) .
ഔഷധമായി ഉപയോഗിക്കുന്ന ഒരു കാർബണിക സംയുക്തമാണ് അൽബെൻഡസോൾ.
വിവിധയിനം വിരബാധകൾക്കുള്ള പ്രത്യൗഷധമായി ഉപയോഗിക്കുന്നു.
ഉരുളൻ വിരബാധ(Ascariasis),മന്തു വിരബാധ (filariasis),കൃമി ബാധ(pinworm infection),നാട വിരബാധ( neurocysticercosis),ചാട്ട വിരബാധ(whipworm infection) എന്നീ രോഗാവസ്ഥകളിലെല്ലാം അൽബെൻഡസോൾ വളരെ ഫലപ്രദമാണ്.
ഈ മരുന്ന് വായിലൂടെയാണ് കഴിക്കുന്നത്.
അൽബെൻഡസോൾ വിരയുടെ കുടലിലെ കോശങ്ങളെയാണ് ആക്രമിക്കുന്നത്.
ട്യൂബുലിൻ എന്ന പ്രോട്ടീൻ തന്മാത്രയുമായി ചേരുന്ന അൽബെൻഡസോൾ മൈക്രോട്യൂബ്യൂളുകളുടെ രൂപീകരണം തടയുന്നു.
വിരകൾക്ക് ഗ്ലൂക്കോസ് ഉപയോഗിക്കാനുള്ള കഴിവ് നഷ്ടമാകുന്നു.
ഇത് അവയുടെ കോശങ്ങളെ നശിപ്പിക്കുന്നു.
തലവേദന,വയറുവേദന,മനം പുരട്ടൽ എന്നിവയാണ് സാധാരണ പാർശ്വഫലങ്ങൾ.
അസ്ഥിമജ്ജയുടെ പ്രവർത്തനത്തെ മന്ദീഭവിപ്പിക്കുന്നത് ഗൗരവമുള്ള പാർശ്വഫലമാണെങ്കിലും മരുന്നിന്റെ ഉപയോഗം നിർത്തിയാൽ ഇതവസാനിക്കും.
ഗർഭിണികൾക്ക് അൽബെൻഡസോൾ നിഷിദ്ധമാണ്.
1975 ൽ റോബർട്.
ജെ.ഗ്യുറിക്,വാസ്സിലിയോസ്.
ജെ.തിയോഡോറിഡെസ് എന്നീ ശാസ്ത്രജ്ഞന്മാരാണ് സ്മിത്ത് ലൈൻ കോർപ്പറേഷനു വേണ്ടി ഈ മരുന്ന് വികസിപ്പിച്ചെടുത്തത്.
ലോകാരോഗ്യ സംഘടനയുടെ അവശ്യമരുന്നുകളുടെ പട്ടികയിൽ ഉൾപ്പെട്ടിട്ടുള്ള അൽബെൻഡസോൾ സമൂഹത്തിന്റെ അടിസ്ഥാന ആരോഗ്യം നിലനിർത്താൻ ലോകത്തെവിടേയും അത്യാവശ്യമായ ഔഷധമാണ്.
അൽബേനിയ ഇംഗ്ലീഷ് വിലാസം https://ml.wikipedia.org/wiki/Albania
യൂറോപ്പിന്റെ തെക്കുകിഴക്ക്‌ മെഡിറ്ററേനിയൻ തീരത്തുള്ള പരമാധികാര രാജ്യമാണ്‌ അൽബേനിയ /ælˈbeɪniə/ ( സഹായം · വിവരണം ) .
ഔദ്യോഗികനാമം: 'പീപ്പിൾസ് റിപ്പബ്ലിക് ഒഫ് അൽബേനിയ' (റിപ്പബ്ലിക്കാ പോപ്പുലർ എഷ്ക്വിപെരൈസ്). 'ഷ്ക്വിപെരി' എന്നാൽ കഴുകന്റെ നാട് എന്നാണർഥം.
ടിറാനയാണ് തലസ്ഥാനം.
ഈ മേഖലയിലെ മറ്റു രാജ്യങ്ങളുമായി തട്ടിച്ചുനോക്കുമ്പോൾ വികസനകാര്യത്തിൽ ഏറ്റവും പിന്നിൽ നില്ക്കുന്ന അൽബേനിയ, സെർബിയയ്ക്കും ഗ്രീസിനും ഇടയ്ക്ക് ഏഡ്രിയാറ്റിക് കടൽത്തീരത്തു സ്ഥിതിചെയ്യുന്നു.
വടക്ക്‌ മോണ്ടെനെഗ്രൊ , തെക്കുകിഴക്ക്‌ സെർബിയ ( കൊസൊവോ), കിഴക്ക്‌ മാസിഡോണിയ , തെക്ക്‌ ഗ്രീസ്‌ , പടിഞ്ഞാറ്‌ അഡ്രിയാറ്റിക്‌ കടൽ, തെക്കുപടിഞ്ഞാറ്‌ ഇയോനിയൻ കടൽ എന്നിവയാണ്‌ അൽബേനിയയുടെ അതിർത്തികൾ.
അൽബേനിയയെ ഓട്റാൻടോ കടലിടുക്ക് ഇറ്റലിയുടെ തീരത്ത് നിന്നും വേർതിരിക്കുന്നു.
രാജ്യത്തിന്റെ മധ്യഭാഗം മുഴുവനും തെ.
വടക്കായിക്കിടക്കുന്ന ഡൈനാറിക് മലനിരകളാണ്  (Dinaric mountains).
ഇവ കിഴക്കു മാസിഡോണിയൻ സമതലങ്ങളോളം വ്യാപിച്ചിരിക്കുന്നു.
അൽബേനിയയ്ക്കു കുറുകെയുള്ള ഗതാഗതം ദുർഘടവും പ്രായേണ ദുഷ്കരവുമാണ്.
2008-ൽ നാറ്റോ അംഗമായി .
യൂറോപ്യൻ യൂണിയൻ അംഗത്വത്തിന് സാധ്യത കല്പ്പിക്കപ്പെടുന്ന രാജ്യമാണ്.
മുൻ കമ്യൂണിസ്റ്റ് രാജ്യമായ അൽബേനിയ ഇന്ന് യൂറോപ്പിൽ ഏറ്റവുമധികം അഴിമതിയും മാഫിയാ പ്രവർത്തനവും ഉള്ള രാജ്യമാണ്.
ചരിത്രപരമായി നോക്കുമ്പോൾ ഈ പ്രദേശം ഗണ്യമായ പ്രാമാണ്യം അനുഭവിച്ചുപോന്നതായിക്കാണാം ഭൗതികഭൂമിശാസ്ത്രം ഭൂവിജ്ഞാനീയം
അൽബേനിയയുടെ വടക്കരികിൽ ഏഡ്രിയൻ കടൽ തെക്കുവടക്കായി കിടക്കുന്നു; തെക്കേ പകുതിയിൽ അത് തെക്കു കിഴക്ക് - വടക്ക് പടിഞ്ഞാറ് ദിശയിൽ അവസ്ഥിതമായി കാണുന്നു.
ഡൈനാറിക് മലനിരകളുടെ ദിശയും ഇതുതന്നെ.
അൽബേനിയൻ ഭൂപ്രകൃതിയിൽ മികച്ച സ്വാധീനത ചെലുത്തുന്നവയാണ് ഈ പർവതങ്ങൾ.
തെക്കൻ അൽബേനിയയിലെ കടൽത്തീരത്തോളമെത്തുന്ന കുന്നുകളും മുനമ്പുകളും ഈ പർവതങ്ങളുടെ തുടർച്ചയാണ്.
സെർബിയൻ പ്രദേശത്തിന്റെ പ്രത്യേകതയായ കാർസ്റ്റ് സ്ഥലരൂപങ്ങൾ അൽബേനിയയിലേക്കു നീണ്ടുകാണുന്നില്ല.
ഇവിടെ ഉന്നതപ്രദേശങ്ങളിൽ പാലിയോസോയിക് യുഗത്തിലെ പുരാതന ശിലാസ്തരങ്ങളാണുള്ളത്.
തീരപ്രദേശത്തേക്കു അടുക്കുന്തോറും താരതമ്യേന പ്രായംകുറഞ്ഞ ശിലാശേഖരങ്ങൾ കണ്ടുവരുന്നു.
മേല്പറഞ്ഞ പാലിയോസോയിക് പ്രസ്തരങ്ങൾ ആഗ്നേയപ്രക്രിയകൾക്കു വിധേയമായിട്ടുള്ളവയാണ്.
അന്തർവേധശിലകളുടെ ബാഹുല്യം ഈ പ്രദേശങ്ങളുടെ സവിശേഷതയാണ്.
ഗാബ്രോ, സർപെന്റെയിൻ തുടങ്ങിയ ശിലകളാണ് ഇവിടെ ധാരാളമായി കണ്ടുവരുന്നത്.
സങ്കീർണമായ ഒരു പ്രതല സംരചനയ്ക്ക് ആഗ്നേയപ്രക്രിയകൾ ഹേതുവായിരിക്കുന്നു.
തെക്കു പടിഞ്ഞാറൻ പ്രദേശത്തു മാത്രമാണ് ചായ്വു കുറഞ്ഞ തലങ്ങളുള്ളത്.
വടക്കേ അറ്റത്ത് ഈ മേഖലയുടെ വീതി വെറും എട്ട് കിലോ മീറ്റർ മാത്രമാണ്.
തെക്കോട്ടു വരുന്തോറും വീതി ക്രമേണ വർധിക്കുന്നു.
കാർസ്റ്റ് പ്രദേശത്തിന്റെ തുടർച്ചയാണ് ഈ സ്ഥലങ്ങൾ.
തെക്കേ അറ്റത്ത് ഇവ കടൽത്തീരത്തോളം വ്യാപിച്ചുകാണുന്നു.
ഭൂപ്രകൃതി അൽബേനിയയുടെ സാറ്റലൈറ്റ് ചിത്രം സാമിൽ ചെറുദ്വീപുകൾ.
ഭൂപ്രകൃതിയനുസരിച്ച് അൽബേനിയയെ  പ്രധാനമായി മൂന്നു മേഖലകളായി വിഭജിക്കാം.
തീരപ്രദേശം അൽബേനിയയിലെ പുൽമേട്
മോണ്ടിനെഗ്രോ അതിർത്തിക്കടുത്തുള്ള ഷോഡർ തടാകം തൊട്ട് തെക്ക് വ്ളോർ ഉൾക്കടലോളം ഉദ്ദേശം 200 കി.
നീണ്ടുകാണുന്ന ഈ പ്രദേശത്തിന്റെ വീതി പലയിടത്തും വ്യത്യസ്തമാണ്.
ദ്രിൻ നദീമുഖത്തുള്ള കടലിനും മലകൾക്കുമിടയ്ക്ക് 7 കിലോമീറ്റർ വിസ്തൃതിയിൽ ചതുപ്പു പ്രദേശമാണുളളത്.
ഏതാണ്ട് 80 കിലോമീറ്റർ തെക്ക് തീരപ്രദേശത്തിന്റെ വീതി സുമാർ 50 കിലോമീറ്റർ ആണ്.
അതിനും തെക്ക് കുന്നുകളും മലകളും കടൽത്തീരത്തോളം കയറിക്കിടക്കുന്നു.
നദീതടങ്ങളൊഴികെ ഇവിടെ തീരസമതലങ്ങളില്ലെന്നുതന്നെ പറയാം.
സമുദ്രനിരപ്പിൽനിന്ന് ഏതാനും മീറ്റർ മാത്രം ഉയരത്തിലുള്ള തീരസമതലം എക്കൽമണ്ണുകൊണ്ട് മൂടപ്പെട്ട ടെർഷ്യറി (Tertiary) ശിലാപ്രസ്തരമാണ് ഉൾ ക്കൊള്ളുന്നത്.
നദികളുടെ വിസർപ്പഗതികാരണം എക്കൽനിക്ഷേപങ്ങളുടെ കനം അനുവർഷം വർധിച്ചുവരുന്നു.
നിക്ഷേപഫലമായി ഉണ്ടാകുന്ന തിട്ടുകളും വരമ്പുകളും തീരപ്രദേശത്ത് ചതുപ്പുകളും കായലുകളും നിർമ്മിക്കുന്നതിൽ കടലേറ്റങ്ങളോടു പങ്കുചേരുന്നു.
സമുദ്രത്തിലേക്കു കയറിക്കിടക്കുന്ന ഡെൽറ്റകൾ പ്രായേണ ചതുപ്പുപ്രദേശങ്ങളാണ്.
ചരിത്രകാലാരംഭത്തിനുശേഷം തന്നെ തടരേഖ 5 കിലോമീറ്ററോളം കടലിലേക്കിറങ്ങിയതായി അനുമാനിക്കപ്പെടുന്നു.
കടലോരത്തോളം എത്തുന്ന കുന്നുകളിൽ ചിലതിനു സമുദ്രനിരപ്പിൽ നിന്നും സു.
300 മീറ്ററോളം ഉയരമുണ്ട്.
തലസ്ഥാനമായ ടിറാനയ്ക്കു തെക്കും പടിഞ്ഞാറും ഈ കുന്നുകൾ സമാന്തരനിരകളായി വർത്തിക്കുന്നു.
ഈ കുന്നുകളും ഡൈനാറിക് നിരകളുമൊക്കെത്തന്നെ നിരന്ന ഭൂമിയിൽനിന്നും തൂക്കായി എഴുന്നു കാണുന്നു.
ഫലഭൂയിഷ്ഠമായ തീരദേശം ഒട്ടുമുക്കാലും കൃഷിഭൂമികളാണ് ; ശൈത്യകാലത്ത് മേച്ചിൽസ്ഥലമായും ഇവ ഉപയോഗിക്കപ്പെടുന്നു.
വേനല്ക്കാലത്ത് ആടുകളെ ഉന്നത പ്രദേശങ്ങളിലേക്ക് മേച്ചിലിനു വിടുന്നു.
വരൾച്ചമൂലം വേനല്ക്കാലത്തു ജലസേചനസൗകര്യമുള്ളിടത്തു മാത്രം നെല്ലും പരുത്തിയും കൃഷിചെയ്യുന്നു.
ജലസംഭരണത്തിനു പറ്റിയ ശിലാഘടനയല്ല ഈ പ്രദേശത്തിലുള്ളത്.
ചതുപ്പുനിലങ്ങൾ പലതും കൃഷിസ്ഥലങ്ങളായി മാറിയിട്ടുണ്ട്.
ജനങ്ങൾ തിങ്ങിപ്പാർക്കുന്ന പ്രദേശങ്ങൾ താരതമ്യേന കുറവാണ്.
ചുരുക്കം നഗരങ്ങൾ കഴിഞ്ഞാൽ പിന്നെ ഒറ്റപ്പെട്ട കുടിപാർപ്പുകളാണധികവും.
അങ്ങിങ്ങായി മാത്രം ചെറിയ ഗ്രാമങ്ങൾ കാണാം.
പട്ടണങ്ങൾ അധികവും മലകളുടെ താഴ്വാരത്തായാണ്.
കേന്ദ്രീകരിച്ചിട്ടുള്ളത്.
ഷോഡർ , ടിറാന, എൽബസാൻ , ബറാത് എന്നിവയാണ് പ്രധാന പട്ടണങ്ങൾ; ഡെറെസ് , വ്ളോർ എന്നിവ തുറമുഖങ്ങളും .
മധ്യ-ഉന്നതപ്രദേശം
ടെർഷ്യറി യുഗത്തിലെ മടക്കുപർവതങ്ങളുടെ ശ്രേണിയാണിത്.
സമാന്തര മലനിരകളും അവയ്ക്കിടയിലുള്ള താഴ്വാരങ്ങളും ഏറെക്കുറെ ക്രമീകൃതമായിക്കാണുന്നു.
തൂക്കായുള്ള ചരിവുതലങ്ങളും മൊട്ടക്കുന്നുകളും അങ്ങിങ്ങായി കാണാമെങ്കിലും പൊതുവേ ഫലഭൂയിഷ്ഠത തീരെയില്ലാത്ത ഉൽഖാതഭൂമി(bad land)യാണ്.
രാജ്യത്തിന്റെ വടക്കേ അരികിലേക്കു പോകുന്തോറും ഈ മേഖല വീതി കുറഞ്ഞ് കഠിനശിലാസമൂഹങ്ങളുടേതായ സമാന്തരപംക്തികളായിത്തീരുന്നു.
ഇവയ്ക്കിടയിലൂടെ ഒഴുകുന്ന മാറ്റ് നദീതടം മാത്രം ഫലഭൂയിഷ്ഠമായ എക്കൽ പ്രദേശമായി മാറിയിട്ടുണ്ട്.
അൽബേനിയയ്ക്ക് അനുദൈർഘ്യമായിക്കിടക്കുന്ന മധ്യ-ഉന്നതപ്രദേശം രാജ്യത്തിന്റെ വ.
കിഴക്കേ അരികിലെത്തുമ്പോൾ തീരസമതലത്തിൽ ലയിക്കുന്നു.
പൊതുവേ നോക്കുമ്പോൾ തെക്കൻ പകുതി മനുഷ്യപ്രാപ്യവും വടക്കൻ പകുതി ദുർഗമവും ആണ്.
പർവതപ്രദേശം അൽബേനിയൻ ആൽപ്സ്
മധ്യ-ഉന്നതപ്രദേശത്തിനും കിഴക്കുള്ള മേഖല പർവതങ്ങൾ നിറഞ്ഞ് സങ്കീർണമായ ഭൂപ്രകൃതിയുള്ളതാണ്.
രാജ്യത്തിന്റെ കിഴക്കരികിലായി വടക്കുനിന്നും തെക്കോട്ട് ക്രമേണ വീതി കുറഞ്ഞുവരുന്ന പർവതനിരകൾ ഒടുവിൽ ഗ്രീസ് അതിർത്തിയിലേക്കു പടർന്നു കാണുന്നു.
ആൽപൈൻ പർവതത്തോട് അനുബന്ധിച്ചുണ്ടായ മടക്കു പർവതങ്ങളാണിവ.
അൽബേനിയയിലെ പ്രധാന നദികളൊക്കെത്തന്നെ ഈ ഭാഗത്തെ പർവതനിരകളിൽനിന്നും ഉദ്ഭവിച്ച് അവയെ കുറുകെ മുറിച്ചൊഴുകുന്നവയാണ്.
അഗാധവും വീതി കുറഞ്ഞതുമായ താഴ്വര പ്രദേശങ്ങളാണ് ഇവയ്ക്കിടയിലുള്ളത്.
മാസിഡോണിയ-അൽബേനിയ അതിർത്തിയിൽ രണ്ടു രാജ്യങ്ങളിലുമായി വ്യാപിച്ചുകിടക്കുന്ന തടാകപ്രദേശവും ഈ മേഖലയിൽ ഉൾ പ്പെടുന്നു.
ഓറിഡ് , പ്രെസ്പ എന്നീ പ്രധാന തടാകങ്ങൾ ഇരുരാജ്യങ്ങളിലുമായാണ് വ്യാപിച്ചിരിക്കുന്നത്.
രാജ്യത്തിന്റെ തെക്കും കിഴക്കും അതിരുകൾക്ക് ഇരുപുറവുമായി ഉദ്ഭവിക്കുന്ന അനേകം നദികൾ ഏഡ്രിയാറ്റിക്കിൽ പതിക്കുന്നവയായുണ്ട്.
മിക്കവാറും നദികൾ ഒഴുകുന്നത് വടക്കുകിഴക്ക് ദിശയിലാണ്; ഡൈനാറിക് മലനിരകൾക്കിടയിക്കുള്ള താഴ്വരകളിലൂടെയാണ് ഗതി.
ദ്രിൻ (Drin), മാറ്റ് (Mat), ഷ്കുംബി (Shkumbi) എന്നീ നദികൾ ഡൈനാറിക് നിരകൾക്കു കുറുകെ പ്രവാഹകന്ദരങ്ങൾ (caverns) നിർമിച്ചുകൊണ്ട് തീരസമതലങ്ങളിലേക്കു കടക്കുന്നു.
ഒന്നിലേറെ മലനിരകളെ അതിക്രമിച്ചാണ് ഇവ ഒഴുകുന്നത്.
പൂർവവർതി (anticedent) അപവാഹത്തിന്റെ ഒന്നാംതരം ദൃഷ്ടാന്തങ്ങളാണിവ.
ദ്രിൻ ആണ് ഏറ്റവും വലിയ നദി.
ബ്ലാക്ക് ദ്രിൻ, വൈറ്റ് ദ്രിൻ എന്നിങ്ങനെ രണ്ടു ശാഖകൾ ചേർന്നാണ് ഈ നദി രൂപംകൊള്ളുന്നത്.
ഏതാണ്ട് 40 കി.
നീളമുള്ള ഒരു ചുരത്തിലൂടെ കടന്ന് ഇത് യുഗോസ്ലാവിയൻ പ്രദേശത്തേക്ക് ഒഴുകുന്നു.
അവിടെ രണ്ടായിപ്പിരിഞ്ഞൊഴുകി ഒരു ശാഖ ഷോഡർ തടാകത്തിലും മറ്റൊന്ന് സമുദ്രത്തിലും പതിക്കുന്നു.
അൽബേനിയയിലെ പർവതപ്രദേശത്തുവച്ച് അനേകം ഉപനദികൾ ദ്രിനിൽ ചേരുന്നു.
ആദ്യം വടക്ക് പടിഞ്ഞാറും (ബ്ലാക്ക് ദ്രിൻ), പിന്നെ ഏതാണ്ട് തെക്ക് പടിഞ്ഞാറുമായാണ് ഇതിന്റെ ഗതി.
ദ്രിൻ നദിയുടെ പടിഞ്ഞാറായുള്ള മധ്യോന്നത പ്രദേശത്താണ് മാറ്റ് നദിയുടെ ഉദ്ഭവം.
പടിഞ്ഞാറേ അരികിലുള്ള മലനിരയെ ഭേദിച്ചുകൊണ്ട് ഈ നദി സമുദ്രത്തിലേക്കൊഴുകുന്നു.
ഷ്കുംബി, ഡെവോൾ എന്നിവയാണ് മധ്യഅൽബേനിയയിലെ പ്രധാന നദികൾ.
ഓറിദ് തടാകത്തിൽനിന്നും ഉദ്ഭവിക്കുന്ന ഷ്കുംബി ആദ്യം വടക്ക് പടിഞ്ഞാറും പിന്നെ മലനിരകൾക്കു കുറുകെ പടിഞ്ഞാറായും ഒഴുകി സമുദ്രത്തിലെത്തുന്നു.
ഓറിദ് തടാകത്തിനരികിലായിത്തന്നെയാണ് ഡെവോളിന്റെ പ്രഭവവും.
മലനിരകൾക്കു കുറുകെയും സമാന്തരമായും മാറിമാറിയൊഴുകുന്ന ഡെവോളും അവസാനം ഏഡ്രിയാറ്റിക് കടലിൽ പതിക്കുന്നു.
ഈ മൂന്നു നദികളുടെയും ഗതി പരിശോധിച്ചാൽ നദീഗ്രഹണത്തിന്റെ ( river-capture) പ്രത്യക്ഷലക്ഷണങ്ങൾ കാണാവുന്നതാണ്.
തെക്കേ അൽബേനിയയിലും ധാരാളം ചെറു നദികളുണ്ട്.
വേനല്ക്കാലത്തു പ്രായേണ വരൾച്ച അനുഭവപ്പെടുന്ന അൽബേനിയൻ നദികൾ മറ്റ് ഋതുക്കളിൽ-പ്രത്യേകിച്ച് ശൈത്യകാലത്ത്-നിറഞ്ഞൊഴുകുന്നവയാണ്.
പർവതസാനുക്കൾ വിട്ടകലുന്നതോടെ ഇവയുടെ പ്രവാഹവേഗം കുറയുന്നു.
കനത്ത ജലോഢനിക്ഷേപങ്ങൾ സൃഷ്ടിക്കുന്നതിലും ഇവ പ്രധാന പങ്കു വഹിക്കുന്നു.
സമതലങ്ങളിൽ ഈ നദികൾ വളഞ്ഞുപുളഞ്ഞൊഴുകുന്നവയും കൂടെക്കൂടെ ഗതിമാറുന്നവയുമാണ്.
ചൂടുകൂടിയ വേനല്ക്കാലവും, തണുപ്പ്  കുറഞ്ഞ ശിശിരവുമുള്ള ഉപോഷ്ണകാലാവസ്ഥയാണ് അൽബേനിയയിലേത്.
സാമാന്യം നല്ല മഴ ലഭിക്കുന്നു.
നിമ്നോന്നതമായ ഭൂപ്രകൃതിമൂലം കാലാവസ്ഥയിൽ പ്രാദേശികമായ വൈവിധ്യം അനുഭവപ്പെടാറുണ്ട്.
കടലോരപ്രദേശങ്ങളിൽ മെഡിറ്ററേനിയൻ കാലാവസ്ഥയാണുള്ളത്.
അത് ലാന്തിക്കിലും മെഡിറ്ററേനിയനിലും രൂപംകൊള്ളുന്ന ചക്രവാതങ്ങളുടെ ഗതി മിക്കപ്പോഴും അൽബേനിയയിലൂടെയാണ്; ഏഡ്രിയാറ്റിക് കടലിൽ രൂപംകൊള്ളുന്നവയും അൽബേനിയൻ പ്രദേശത്തുകൂടി നീങ്ങുന്നു.
ഇവ മൂലമാണ് മഴ ലഭിക്കുന്നത്.
രാജ്യത്തിന്റെ വടക്കരികിലുള്ള ആൽപ്സ് നിരകളും മറ്റു പർവതശിഖരങ്ങളും ശിശിരത്തിൽ ഹിമപാതത്തിനും ഗ്രീഷ്മത്തിൽ ആലിപ്പഴവർഷത്തിനും വിധേയമാണ്.
ശിശിരകാലത്ത് അൽബേനിയയുടെ ഉൾപ്രദേശങ്ങളിലെയും ഏഡ്രിയാറ്റിക് കടലിലെയും താപനിലകൾ തമ്മിലുള്ള സാരമായ അന്തരം 'ബോറാ' എന്നു വിളിക്കപ്പെടുന്ന ഉഷ്ണക്കാറ്റുകൾക്ക് ഹേതുവായിത്തീരുന്നു.
സസ്യങ്ങളും ജന്തുക്കളും ഒരു അൽബേനിയൻ ഗ്രാമത്തിലെ ആടു വിപണി ലിംക്സ് എന്ന മൃഗം അൽബേനിയയിൽ ഇപ്പോഴുമുണ്ട്.
മനുഷ്യരുടെയും വളർത്തുമൃഗങ്ങളുടെയും നെടുനാളായുള്ള ഉപഭോഗംമൂലം അൽബേനിയയിലെ നൈസർഗികപ്രകൃതി മിക്കവാറും മാറ്റപ്പെട്ടിരിക്കുന്നു.
കൃഷിക്ക് ഉപയുക്തമല്ലാത്ത പ്രദേശങ്ങളിൽ മാത്രമാണ് നൈസർഗിക സസ്യങ്ങൾ കാണാറുള്ളത്.
കുറ്റിക്കാടുകൾ മേച്ചിൽപ്പുറങ്ങളായി ഉപയോഗപ്പെടുത്തുന്നു.
സമുദ്രതീരത്തും ജലാശയങ്ങൾക്കു സമീപവും കണ്ടുവരുന്ന ചതുപ്പുനിലങ്ങൾ സവിശേഷമായ സസ്യസമൃദ്ധിയുള്ളവയാണ്.
പൊതുവേ മെഡിറ്ററേനിയൻ കാലാവസ്ഥയ്ക്കനുസൃതമായി ഓക്, ബീച്, പൈൻ തുടങ്ങിയ വൻവൃക്ഷങ്ങളാണുള്ളത്.
തീരപ്രദേശത്തോടടുക്കുമ്പോൾ സ്ട്രാബെറി, ജൂണിപ്പർ, മെർട്ടിൻ, സ്മിലാക്സ്, ബ്രാബിൾ മുതലായ ഉയരം കുറഞ്ഞ് തഴച്ചുവളരുന്ന നിത്യഹരിതസസ്യങ്ങളുടെ ആധിക്യം കാണാം.
ഉയരംകൂടിയ പ്രദേശങ്ങളിൽ പുൽപ്പടർപ്പുകളും മുൾ ച്ചെടികളുമാണ് പ്രധാനമായും വളരുന്നത്.
ഓക് വനങ്ങളിൽ ധാരാളം കണ്ടുവരുന്ന കാട്ടുപന്നികൾ ഒഴിച്ചാൽ വന്യമൃഗങ്ങൾ ഇല്ലെന്നുതന്നെ പറയാം.
തുറസ്സായ വനപ്രദേശങ്ങൾ ഏറിയകൂറും മേച്ചിൽപ്പുറങ്ങളായി മാറിയിരിക്കുന്നു.
അൽബേനിയയുടെ ദേശീയ ഛിഹ്നമായ സുവർണ്ണനിറമുള്ള പരുന്ത്.
സമ്പദ്ഘടന കൃഷി അൽബേനിയൻ കർഷകർ
വ്യാവസായികമായി യൂറോപ്യൻ രാജ്യങ്ങളുടെ കൂട്ടത്തിൽ അൽബേനിയ ഏറ്റവും പിന്നിലാണ്; പ്രധാനമായും ഒരു കാർഷികരാജ്യമാണ് അൽബേനിയ.
ജനങ്ങളിൽ നല്ലൊരു ശതമാനം കാർഷികവൃത്തിയെ ആശ്രയിച്ചു ജിവിക്കുന്ന ഗ്രാമീണരാണ്; 1945 വരെ പ്രാകൃത കൃഷിസമ്പ്രദായങ്ങളാണ് നിലവിലിരുന്നത്.
ഭക്ഷ്യധാന്യങ്ങളായിരുന്നു പ്രധാന കൃഷി; നാണ്യവിളകൾ അല്പമായി മാത്രം ഉത്പാദിപ്പിച്ചിരുന്നു.
രണ്ടാം ലോകയുദ്ധത്തിനു ശേഷം ഈ സ്ഥിതി പാടേ മാറി; കൂട്ടുകൃഷി സമ്പ്രദായം നിലവിൽവന്നു; കൃഷി യന്ത്രവത്കൃതമായി.
കൃഷിഭൂമിയുടെ വ്യാപ്തി വർധിപ്പിക്കുന്നതിനും രാസവളങ്ങളും മികച്ചയിനം വിത്തുകളും ഉപയോഗിച്ച് വിളവെടുപ്പ് ഇരട്ടിപ്പിക്കുന്നതിനും ഗവൺമെന്റ് തലത്തിൽ ശ്രമം നടന്നു.
1961 ആയപ്പോഴേക്കും കൃഷിഭൂമിയുടെ 93.3 ശ.
-ത്തോളം പൊതു ഉടമയിലുള്ള കൂട്ടുകൃഷി സ്ഥാപനങ്ങളുടെ മേൽനോട്ടത്തിലായിത്തീർന്നിരുന്നു.
ശാസ്ത്രീയ കൃഷിസമ്പ്രദായങ്ങളുടെ അടിസ്ഥാനത്തിൽ രാജ്യത്തിലെ മൊത്തം ഭൂമിയുടെ 17 ശ.
ധാന്യങ്ങൾ, പഴവർഗങ്ങൾ എന്നിവയ്ക്കായും, 25 ശ.
മേച്ചിൽപ്പുറങ്ങളായും, 45 ശ.
റിസർവ് വനങ്ങളായും വിഭജിക്കപ്പെട്ടിരിക്കുന്നു.
നാണ്യവിളകൾക്കായുള്ള തോട്ടക്കൃഷിയും അഭിവൃദ്ധിപ്പെട്ടിട്ടുണ്ട്.
ഓറിഡ് തടാകത്തിനു തെ.
ഉള്ള മലനിരകളും ദ്രിൻനദീതടവും മറ്റും ധാതുനിക്ഷേപങ്ങളുടെ കലവറയാണ്.
ക്രോമിയം, ചെമ്പ് എന്നിവയാണ് പ്രധാനലോഹങ്ങൾ.
ഇരുമ്പുനിക്ഷേപങ്ങൾ താരതമ്യേന സമ്പന്നമല്ല.
നിക്കലും അല്പമായി ഖനനം ചെയ്തുവരുന്നു.
മുന്തിയ ഇനം കൽക്കരി ഇല്ലെന്നുതന്നെ പറയാം; ലിഗ്നൈറ്റിന്റെ നിക്ഷേപങ്ങളുമുണ്ട്.
പെട്രോളിയവും ധാരാളമായി ഉത്പാദിപ്പിക്കുന്നു.
വനം
അൽബേനിയയിലെ വനങ്ങളിൽ സാമ്പത്തികപ്രാധാന്യമുള്ള നിരവധി വൃക്ഷങ്ങൾ നിബിഡമായി വളരുന്നു.
അനിയന്ത്രിതമായ ഉപഭോഗം മൂലം ഇവയിൽ പലയിനങ്ങൾക്കും ഉൻമൂലനം സംഭവിച്ചിട്ടുണ്ട്.
സോഷ്യലിസ്റ്റ് ഭരണത്തിന്റെ ആവിർഭാവത്തിനുശേഷം വനങ്ങൾ ശാസ്ത്രീയമായി സംരക്ഷിക്കപ്പെട്ടുവരുന്നു; തടിവ്യവസായം ഗണ്യമായി പുരോഗമിച്ചിട്ടുണ്ട്.
ലോഹനിഷ്കർഷണമാണ് ഏറ്റവും മുന്തിയ വ്യവസായം.
ക്രോമിയം, ചെമ്പ്, ഇരുമ്പ് എന്നിവയ്ക്കും ധാതുഎണ്ണയ്ക്കും വൻകിട ശുദ്ധീകരണശാലകൾ സ്ഥാപിച്ചിട്ടുണ്ട്.
സിമന്റ്, രാസദ്രവ്യങ്ങൾ എന്നിവയാണ് മറ്റു പ്രധാന ഉത്പാദിത വസ്തുക്കൾ.
സോപ്പ്, കടലാസ് തുടങ്ങിയ നിത്യോപയോഗസാധനങ്ങളും ചെറുകിടയന്ത്രങ്ങളും നിർമ്മിക്കുന്ന ധാരാളം ഫാക്ടറികൾ ഉണ്ട്.
ചെറുകിട വ്യവസായങ്ങളും വികസിച്ചിട്ടുണ്ട്.
ലിഗ്നൈറ്റ് ഉപയോഗിച്ച് ഉത്പാദിപ്പിക്കുന്ന താപവൈദ്യുതിയും ധാതുഎണ്ണയുമാണ് ഇന്ധനങ്ങളായി ഉപയോഗപ്പെടുത്തിവരുന്നത്.
വാണിജ്യം മെല്ലാകാസ്ട്രയ്ക്കടുത്തുള്ള എണ്ണക്കിണറുകൾ
അവികസിതമെങ്കിലും സ്വയംപര്യാപ്തമായ ഒരു സമ്പദ്ഘടനയാണ് അൽബേനിയയ്ക്കുള്ളത്.
തന്മൂലം വിദേശവ്യാപാരം വിപുലപ്പെടുത്തേണ്ട ആവശ്യം നേരിട്ടിരുന്നില്ല.
ഒന്നാം ലോകയുദ്ധത്തിനുശേഷം ഈ സ്ഥിതിയിൽ മാറ്റമുണ്ടായി.
ഇറ്റലിയുമായി കടൽമാർഗ്ഗമുള്ള വാണിജ്യബന്ധം അഭിവൃദ്ധിപ്പെട്ടു.
രണ്ടാം ലോകയുദ്ധത്തിനുശേഷം അൽബേനിയയുടെ വാണിജ്യബന്ധം കമ്യൂണിസ്റ്റു ചേരിയിലുള്ള രാജ്യങ്ങളുമായി മാത്രമായിത്തീർന്നു.
മുൻ സോവിയറ്റ് യൂണിയൻ, യുഗോസ്ലാവിയ എന്നിവിടങ്ങളിൽ നിന്ന് ധാരാളം ഉത്പന്നങ്ങൾ ഇറക്കുമതി ചെയ്യപ്പെട്ടു.
1964-നു ശേഷം കമ്യൂണിസ്റ്റ് ചൈനയുമായുള്ള ബന്ധം ദൃഢമായതോടെ ഇറക്കുമതികൾ ഏറിയഭാഗവും ആ രാജ്യത്തുനിന്നു മാത്രമായി.
യന്ത്രസാമഗ്രികളും യന്ത്രോത്പാദിതവിഭവങ്ങളുമാണ് പ്രധാനപ്പെട്ട ഇറക്കുമതികൾ.
ലോഹഅയിരുകളും പുകയില തുടങ്ങിയ കാർഷികവിഭവങ്ങളും കയറ്റുമതി ചെയ്യപ്പെടുന്നു.
ഗതാഗതം അൽബേനിയയിലെ A1 ഹൈവേ
റോമൻ കാലത്തു നിർമ്മിക്കപ്പെട്ടിരുന്ന പഴയ പാതകൾ ഇന്നും കേടുകൂടാതെ സംരക്ഷിക്കപ്പെടുന്നു.
ഇവയിൽ പ്രധാനമായത് കടൽത്തീരത്തു നീണ്ടുക്കിടക്കുന്ന റോഡാണ്.
വളരെയധികം പാലങ്ങൾ ആവശ്യമായിവരുന്നുവെന്നതാണ് അൽബേനിയൻ റോഡുനിർമ്മാണത്തിലെ പ്രധാന തടസ്സം; ഹൈവേ 18,000 കി.
മിക്കയിടങ്ങളിലും കടത്തുതോണി ഉപയോഗിക്കുന്നു.
റെയിൽ സൗകര്യങ്ങൾ കുറവാണ്; റെയിൽവേ 447 കി.
പ്രാചീനകാലത്ത് ഡൈനാറിക് മേഖല അധിവസിച്ച ഇലീറിയൻ ജനതയുടെ പിൻഗാമികളാണ് അൽബേനിയക്കാർ.
ഗ്രീക്കുകാർ , ഇറ്റലിക്കാർ , സ്ലാവ് വർഗക്കാർ , തുർക്കികൾ തുടങ്ങിയവരുടെ അധിനിവേശവും സമ്പർക്കവും മൂലം തെക്കേ അൽബേനിയയിൽ സങ്കരവർഗങ്ങൾ ഉടലെടുത്തിട്ടുണ്ട്.